கேள்வி: முகமது அடில் ஷா - விஜய நகரின் வீழ்ச்சியும் அடில்ஷாவின் எழுச்சியும் பற்றி தகவல் சொல்.
பதில்: கி.பி 1646 ல் விஜயநகரப் பேரரசு அரசன் மூன்றாம் ஸ்ரீரங்கா ஒரு மாபெரும் தோல்வியைச் சந்தித்தான். அவனது இந்த தோல்வி தமிழகத்தில் இருந்த அனைத்து நாயக்க அரசுகளையும் ஆட்டம் காண வைத்தது. முக்கியமாக விஜய நகரப் பேரரசின் விசுவாசிகளான தஞ்சை நாயக்கர்கள் பாதுகாப்பற்ற நிலைக்கு வந்தனர். தஞ்சை நாயக்கர்களின் இந்த நிலையை அறிந்த அடில்ஷா அவர்களை தனக்குக் கப்பம் கட்டும்படி செய்தார். கி.பி 1649ல் பிஜப்பூர் சுல்தானகம் செஞ்சியை போரிட்டு வென்றது.